El concurs de bandes Morvedre Rock 1.9 continuarà este cap de setmana amb quatre actuacions
17 de maig 2019

​El concurs de bandes Morvedre Rock 1.9 continuarà este cap de setmana amb dos concerts. Així, este dissabte, 18 de maig, tindrà lloc l'actuació de les bandes Supranimals i Onironautas i este diumenge, 19 de maig, finalitzarà el concurs amb els grups The Hakes i Freak Frogs de gènere rock alternatiu. Tots dos concerts començaran a les 19 hores i l'entrada serà gratuïta.  

  

La flamant banda local Onironautas presentarà el seu treball com a banda completa, després de diversos concerts en acústic. El grup està compost per diversos músics que han tocat en algunes de les més conegudes formacions locals. A més, els precedirà la banda de la ciutat de València Supranimals, guanyadors del certamen Local Sounds de Fever, amb el seu rock cru de ciutat en castellà.

 ![](/media/x1tcaxdg/50c_morvedre.jpg)  

![](/media/1rhbpvmo/50c_morvedre_1.jpg)  
Per la seua banda, el diumenge arribarà l'indie rock amb la banda The Hakes, que portarà un rock underground, i amb Freak Frogs, els qui, malgrat la seua joventut, són ja uns vells coneguts de l'escena musical local.  

  

Dels quatre concerts realitzats estes dos setmanes, es triarà un grup guanyador de cadascuna de les dos modalitats (grups locals i grups Comunitat Valenciana).

  

El certamen, ara gestionat per l'Associació Cultural Klavija, després d'una dècada recupera el seu espai original, és a dir, el Casino de la Gerència del Port de Sagunt. Al Morvedre Rock 1.9 s'ha presentat una trentena de grups dels quals han sigut seleccionats huit grups, tres locals i cinc bandes de la resta de la Comunitat Valenciana.

![](/media/43ebsjjw/50c_morvedre_2.jpg)  

![](/media/5nyledrt/50c_morvedre_3.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-concurs-de-bandes-morvedre-rock-1-9-continuara-este-cap-de-setmana-amb-quatre-actuacions/ "Facebook")
*   [](http://twitter.com/share?url=https://aytosagunto.es/va/actualitat/el-concurs-de-bandes-morvedre-rock-1-9-continuara-este-cap-de-setmana-amb-quatre-actuacions/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-concurs-de-bandes-morvedre-rock-1-9-continuara-este-cap-de-setmana-amb-quatre-actuacions/ "Linked In")
*   [](mailto:?body=https://aytosagunto.es/va/actualitat/el-concurs-de-bandes-morvedre-rock-1-9-continuara-este-cap-de-setmana-amb-quatre-actuacions/)